Nyeste Skilderie af Kiøbenhavn, 1815-03-28
(Fortsættelse af den i No. 24 afbrudte Artikel af Coll. Tid., angaaende Overformynderiernes til Rigsbankpenge overgaaede Capitaler &c.) Ogsaa vilde, naar denne Synspunkt lagdes til Grund for Lovgivningen, mange Ubilligheder, og Anmalier kunne forebygges; thi det er ikke sjeldent skeet, at en i de seneste Aar før Pengeforandringen falden Arv i Regnskaberne er nævnt, som indestaaende i en gammel Panteobligation, naar den ældre Medinteressent i Samme imidlertid var udgaaet af Overformynderiet, og at der derimod er anviist en gammel Arv Sikkerhed i en ny Panteobligation, efterat den Obligation, hvori der fra først af var givet den Lod, var blevet indløst; hvilket alt er meget naturligt, da blot Regnskabsførerens Godtbefindende eller Beqvemmelighed har gjort Udslag i denne efter de da gieldende Love aldeles ligegyldige Sag. - Den Anomalie, at Enkelte saaledes fik bedre og andre derimod ringere Valuta, end de havde givet, skulde det synes ønskeligt at forebygge ved en Lovbestemmelse; og om end denne ei fuldkommen vilde stemmet med de ellers gieldende Retsregler, saa kunde det synes at maatte herved komme i Betragtning, at Lovgiveren, i de Supplementer til Forordningen af 5 Jan. 1813, der maatte være fornødne, ligesaalidet ubetinget burde rette sig efter disse Regler, som denne Lovgivning selv er grundet derpaa; hvorimod det fornemmeligt kom an paa, at ethvert Jndivid, hvis forrige Ret til at kræve en bestemt Sum i Landets gieldende Penge var forandret og maatte forandres ved Forordningen, istedet herfor, saavidt som mueligt, nød Æqvivalent for det, han havde givet. - Det fandtes af disse Grunde at fortjene Undersøgelse, om det ikke i det Hele vilde lede til et billigere og retfærdigere Resultat, saafremt Placaten af 8de Marts 1814 saaledes blev udvidet til Overformynderierne udenfor Kjøbenhavn, at en almindelig Tabfordeling indførtes mellem alle de Jnteressenter, i et Overformynderie, som ei havde særskilte Obligationer. Med Hensyn dertil behagede det Hs. Maj. Kongen, ved at bifalde de Regler, bemeldte Placat indeholder, allernaadigst at paalægge Cancelliet, at indhente alle vedkommende Øvrigheders Betænkning angaaende dette Spørgsmaal, og derefter at indkomme med allerunderdanigst Forestilling om Sagens Regulering. - Efter de ifølge deraf indhentede Betænkninger, maatte det imidlertid i det mindste ansees for høist tvivlsomt, om større billighed vilde været at tilveiebringe ved denne Opløsning, end ved den, som ved den allerhøieste Resolution af 16 Jan, sidstleden er bleven foretrukket. En sikker følge vilde derimod blevet en uhyre Vidtløftighed og en for mange Overformynderier vanskelig Calculation. Rimeligviis vilde Mange gjort Beregningerne urigtigt, og det turde ofte blevet fornødent at tilforordne Overfor mynderne andre regningskyndige Mænd til Hjelp, hvoraf vilde flyde Udgifter, som paa sine Steder maaskee vilde have havt til Følge, at hver af Overformynderiets Jnteressenter havde tabt ved den hele Operation. Revisionen og Decisionen i Cancelliet vilde derhos blevet saare lyrdefuld, maaskee uoverkommelig. Endeligt kan det ikke omtvivles, at en Lov, der forandrer det af de eengang antagne Grundsætninger resulterende Retsforhold, i og forsig er et Onde, og derfor aldrig kan være tilraadelig, hvor det ei med Sikkerhed kan skjønnes, at en høiere Grad af indvortes Retfærdighed kan opnaaes ved en saadan Afvigelse fra de hidtil gieldende Regler. - Det er derhos klart, at den strænge Ret mere var for den Synspunct, at de omhandlede Obligationer burde betragtes som deres privative Eiendom, Sikkerhed deri var anviist, end for den modsatte. Den Actus, hvorved Overformynderiet, i Medhold af de gieldende Love, havd givet en Umyndig Sikkerhed i en bestemt til Overformynderiet udstedt Obligation, maatte, efter sin Natur, have til følge, at han, hvis Pantet maatte blive utilstrækkeligt og Debitor uvederheftig, maatte, tilligemed sine Medinteressentere i samme Obligation, bære det Tab, som deraf kunde flyde, med Regres til Overformynderne, forsaavidt disse maatte være in culpa; men uden at de Umyndige, som var givet Sikkerhed i andre Obligationer, kunde komme til at tage Deel i Tabet. (Fortsættes.)